ભાણવડ નગરપાલિકામાં એક તરફ ભ્રષ્ટાચારના મુદ્દે ચીફ ઓફિસર અને પ્રમુખના પતિ સહિતના કેટલાક સભ્યો વચ્ચે ધમાસાણ ચાલી રહ્યું છે ત્યારે શહેરની પ્રાથમિક સુવિધાઓ પ્રત્યે કેવું દુર્લક્ષ સેવાઈ રહ્યું હશે તેનું એક ઉદાહરણ આજે સામે આવ્યું છે, ભાણવડ નગરપાલિકા વોર્ડ નંબર 1 ના સત્તાપક્ષના સભ્ય હર્ષિદાબેન રાઠોડ આજે એકાએક નગરપાલિકાએ આવી પાલિકા પરિસરમાં જ કચરાનો ડબ્બો ઠાલવતા જોનારાઓ દંગ રહી ગયા હતા હર્ષિદાબેન પાલિકામાં ઉગ્ર ફરિયાદ કરતા જણાવ્યું હતું કે, છેલ્લા છ દિવસથી ઘરે ઘરેથી કચરો ભરવા આવતી નગરપાલિકાની ટીપરવાન છેલ્લા છ દિવસથી આવી જ નથી જ્યારે કે, આ મુદ્દે પાલિકામાં વારંવાર જાણ કરવામાં આવી હોવા છતાં બેહરા તંત્રના પેટનું પાણી પણ નથી હાલતું?